als_Latn dik_Latn sag_Latn
Flet Daniel Serwer: Ja kush do ta formojë Qeverinë e Kosovës! (Video)
20:17 | 22 June 2017
Ndërsa zgjedhjet e 11 qershorit në Kosovë nuk pritet të nxjerrin një fitues të qartë dhe vendi është ende në pritje të rezultatit përfundimtar, një ekspert i çështjeve të Ballkanit thotë se negociatat mes koalicioneve të krijuara do të jenë jetike për formimin e një qeverie të re. Daniel Serwer, në Qendrën për Studime Strategjike dhe Ndërkombëtare, e sheh megjithatë me skepticizëm të ardhmen e dialogut me Serbinë, në se qeverinë do ta kryesonte ish kreu i lëvizjes Vetvendosjes, Albin Kurti.
Ndërsa zgjedhjet e 11 qershorit në Kosovë nuk pritet të nxjerrin një fitues të qartë dhe vendi është ende në pritje të rezultatit përfundimtar, një ekspert i çështjeve të Ballkanit thotë se negociatat mes koalicioneve të krijuara do të jenë jetike për formimin e një qeverie të re. Daniel Serwer, në Qendrën për Studime Strategjike dhe Ndërkombëtare, e sheh megjithatë me skepticizëm të ardhmen e dialogut me Serbinë, në se qeverinë do ta kryesonte ish kreu i lëvizjes Vetvendosjes, Albin Kurti.
Pas zgjedhjeve të fundit në Kosovë, duket se lëvizja Vetvendosje do të dalë si partia me numrin më të madh të vendeve në parlament. Kandidati i saj për kryeministër Albin Kuti ka filluar të bëjë thirrje për koalicion me LDK-në për formimin e qevrisë së ardhshme. Por për një analist të hershëm të zhvillimeve në Kosovë, perspektiva e një qeverie të drejtuar nga Albin Kurti mund të sillte probleme kushtetuese.
“Kosova është demokraci. Kushdo që mund të sigurojë shumicën, mund të kryesojë qeverinë, nuk kam dyshim për këtë. Do të ishte megjithatë disi e çuditshme në një farë mënyre pasi Albini përfaqëson një levizje, që është kundër Kushtetutës. Ajo kërkon bashkimin me Shqipërinë, ose të paktën opsionin e bashkimit me Shqipërinë, që është në kundërshtim me Kushtetutën e Kosovës”.
Një tjetër pikë e nxehtë, për qeverinë e re, do të ishte edhe çështja e vazhdimit të dialogut mes Kosovës dhe Serbisë. Zoti Serwer thotë se megjithëse ka qënë skeptik për dialogun, ai ka provuar të ketë shërbyer për konsolidimin e shtetit të Kosovës dhe duhet vlerësuar si avantazh për Kosovën.
“Shumë do të varet nga karakteri i qeverisë në Kosovë pasi Vetvendosja është kundër dialogut ndërsa të tjerët janë në favor të tij dhe e kanë ndjekur atë me shumë sukses. Do të thosha diçka për dialogun. Edhe pse kam qënë skeptik për dialogun fillimisht, ai ka ndihmuar qartësisht në konsolidimin e shtetit të Kosovës dhe nga kjo pikëpamje e vlerësoj si një avantazh”.
Megjithë prespektivën e zbehtë për një anëtarësim të afërt në Bashkimin Evropian, zoti Serwer thotë se anëtarësimi në Nato duhet të jetë objektivi i ardhshëm i Kosovës.
“E gjitha do të varet në mundësinë e krijimit të ushtrisë. Do të shpresoja që Kosova të ketë një ushtri, një ushtri për të cilën Serbia dhe serbët të mos kenë shqetesime. Kjo do të ishte një ushtri që do të ishte më shumë e orientuar drejt dislokimeve ndërkombëtare sesa mbrojtjes territoriale. Dhe kjo është e mundur vetëm nëse ka bashkëveprim mes Beogradit dhe Prishtinës dhe ky bashkëveprim nuk ekziston sot”.
Analisti thotë se Shtetet e Bashkuara dhe Bashkimi Evropian duhet të angazhohen për t’i dhënë zgjidhje kësaj çështje. Ai nuk pret që Shtetet e Bashkuara të kenë të njëjtën prani ushtarake 5 apo 10 vjet më vonë. Por Kosova dhe Shtetet e Bashkuara, thotë zoti Serwer, do të kenë gjithmonë një marrëdhënie të veçantë.
“Ne duam ta shohim Kosovën të zhvillohet ashtu si të gjitha vendet e tjera aleate në Evropë dhe kjo do të thotë të qendrojë me këmbet e veta, të ketë ekonominë e saj të begatë, dhe të hyjë në Nato dhe në Bashkimin Evropian”.
-
Fëmija i zhdukur nga Kosova gjendet në Kukës
Është gjetur fëmija 3- vjeçar i cili ishte shpallur në kërkim nga policia e q...
-
Sulmoi fizikisht babain, arrestohet pejani
Të martën policia në Pejë ka arrestuar të dyshuarin mashkull pasi ka sulmuar ...
-
Arrestohet i kërkuari nga policia në Podujevë
Një person është arrestuar dje në rrugën “Nuhi Gashi” në Podujevë pasi ishte ...
-
Brenda fabrikës ku ISIS i prodhon bombat vdekjeprurëse
Pamje të frikshme janë publikuar në rrjetet sociale të cilat shfaqin militant...
-
50 aksidente për 24 orë
Gjatë 24 orëve të fundit në tërë territorin e Kosovës kanë ndodhur rreth 50 a...
-
Veseli: 70.5 milionë euro të IPA-s, ndihmesë e madhe për Kosovën
Kryetari i Kuvendit të Republikës së Kosovës, Kadri Veseli, priti sot në taki...
-
Policia e Kosovës arreston 20 persona
Policia e Kosovës gjatë 24 orëve të fundit në tërë territorin e Kosovës ka ar...
-
VV voton pro marrëveshjes me IPA-në, por kjo është porosia për Haradinajn!
Dardan Sejdiu ka thënë se Vetëvendosje do ta votojë miratimin e IPA-s. “VV...
-
Gjilan: Braziljanja rrahet nga burri shqiptar
Një person është në kërkim nga policia pasi dyshohet të ketë sulmuar fizikish...
-
Arrestohen 3 persona për keqpërdorim seksual të një të miture
Tre persona janë arrestuar dje rreth mesditës në Kamenicë pasi dyshohen për k...
-
Ka filluar Seanca e Kuvendit (Drejtpërdrejt)
Kuvendi i Kosovës po vazhdon seancën plenare, ku do të diktohet Marrëveshja f...
-
Ja sa euro morën deputetët për dy seancat e fundit
Deputetët e Kuvendit të Kosovës llogaritet se kanë paga të mira dhe të ardhur...
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn